google/wiki40b huggingface dataset:
Rule 34

Rule 34 – «If it exists, there is porn of it – no exceptions» (på norsk: «Regel 34 – hvis det eksisterer, så finnes det porno av det – ingen unntak») er et utbredt internettmem som sier at det finnes internettporno av så godt som alt. De mest populære målene for dette memet er tegneserier og animasjon.

Opphav

Memet har opphav i en tegneserie på nett fra 2003, med tittelen «Rule #34 There is porn of it. No exceptions» (på norsk: « Regel #34 Det finnes porno av det. Ingen unntak») som ble tegnet av Peter Morley-Souter for å formidle sitt sjokk over en pornografisk parodi av Tommy og Tigern. Morley-Souter la ut tegneserien hans på det britiske nettstedet Zoom-Out i 2004. Den nøyaktige opprinnelsen av Rule 34 er ukjent, men det er generelt trodd at memet er relatert til 4chans «Rules of the Internet» (på norsk: «Internettets regler»).

Popularisering

Memet har blitt veldig utbredt, mest grunnet populariteten av porno på Internett, spesielt i genrer som fanfiction og hentai.
I 2008 postet brukere av 4chan flere pornografiske parodier av flere tegneserier for å demonstrere sannheten til memet.
Mens memet spredde seg rundt Internett, begynte annen media å rapportere om det. En artikkel fra Daily Telegraph fra 2009 listet Rule 34 som nummer tre på en Topp 10-liste over Internettets lover og regler. En artikkel fra CNN i 2013 sa at Rule 34 var «mest sannsynlig den mest berømte» internettregelen som har blitt en del internettkulturen.
Ifølge Ogi Ogas og Sai Gaddam, så «i dag, trives Rule 34 som rykter på blogger, YouTube-videoer, på Twitter, og på andre nettsider. Det blir ofte brukt som et verb, for å beskrive at man har laget en pornografisk parodi.» De mener at grunnen til at memet har blitt så populært er at for folk flest så «virker det sant».
5. juni

Navnedag

Torbjørg, Torbjørn, Torben.
The Playmates

The Playmates var et jenteband fra Trondheim.
Bandet startet opp i 1966 og var det første jenteband fra Trondheim som ga ut et musikkalbum. De spilte soulmusikk, bl.a Aretha Franklin låter og diverse Motown materiale. Senere gikk de over til å spille rock, som på albumet Meet The Playmates (1975). Bandet turnerte sammen med britiske The Small Faces.
Fremtind Forsikring

Historikk

Selskapet ble stiftet 29. juni 1921 som Forsikringsaktieselskapet Samvirke, og beholdt navnet til det ble omdannet til aksjeselskap i 1980 under navnet Samvirke Skadeforsikring.
1. april 1998 endret selskapet navn til Vår Skadeforsikring AS, som følge av at Samvirkegruppen endret navn til Vår Gruppen.
10. november 2000 fusjonerte selskapet inn Sparebank 1 Skadeforsikring AS og overtok samtidig navnet til det overtatte selskapet.
16. januar 2019 gjennomførte Sparebank 1 Skadeforsikring AS innfusjoneringen av DNB Forsikring AS, og endret navn til Fremtind Forsikring AS.
Politiske grupper i Europaparlamentet

Politiske grupper i Europaparlamentet (offisielt navn, engelsk: The Political groups of the European Parliament) dannes av parlamentsmedlemmer med samme politiske tilhørighet, på tvers av medlemslandene. Gruppen må bestå av minst 25 medlemmer av parlamentet, fra minst en firedel av medlemslandene. Et medlem av Europaparlamentet kan tilhøre bare én gruppe.
De politiske gruppene har én eller to sidestilte ledere, et sekretariat og tilbys administrativ støtte. Gruppenes sekretariater kalles «politiske gruppesekretariater» for å skille dem fra komitésekretariatene. De største politiske gruppesekretariatene har over 200 medarbeidere.
Gruppene skal utøve sin virksomhet innenfor rammen av regelverket i EU. De får rettigheter og plikter med hensyn til å ta stilling til de sakene som skal behandles i fag-komiteene og parlamentet forøvrig. Hverken de politiske gruppene, eller andre kan gi en representant i Europaparlamentet bundet mandat.
Reglene innebærer at det vil kunne være medlemmer av parlamentet som ikke tilhører noen politisk gruppe. Også disse har adgang til administrative ressurser.
Gruppene har sin virksomhet begrenset til Europaparlamentet. Hver gruppe har tilhørighet til ett eller flere europeiske politiske partier. De europeiske politiske partiene er allianser av de nasjonale partiene.
Mancio Ito

Bakgrunn

Som småbarn kom Mansho Ito med sine foreldre til Funai (nå Oita), der han ble døpt. Han studerte ved gutteseminaret i Harima, som stod under jesuittenes ledelse. Der lærte han seg latin, noe som han senere skulle få god bruk for under sin sendeferd til Europa.
Satoshi Okura

Karriere

Satoshi Okura startet sin profesjonelle karriere i Kashiwa Reysol i 1992. Han har også spilt for Júbilo Iwata, Brummell Sendai og Jacksonville Cyclones.
Sametingsvalg

Sametingsvalg er valg til sameting.

Norge

Sametingsvalg er det i Norge hvert fjerde år. Alle samer som er registrert i Sametingets valgmanntall, samemanntallet, har stemmerett. Sametingsvalget og det det norske stortingsvalget avvikles på samme dag, hvert fjerde år. 25. juli 2017 var det registrert 16 958 samer i samemanntallet. Sametinget er øverste valgmyndighet ved valg til Sametinget. 
Første sametingsvalg ble avholdt høsten 1989, og det første sameting ble erklært offisielt åpnet av kong Olav V 9. oktober 1989. Sametingsvalget ble fra 2009 endret slik at det i kommuner med mindre enn 30 manntallsførte kun skal være mulig å forhåndsstemme. I kommuner med flere enn 30 personer i valgmanntallet er det mulig å stemme på selve valgdagen.

Samemanntall (valgmanntall)

Alle samer fra Norge over 18 år eller som fyller 18 år i valgåret, har rett til å registrere seg i valgmanntallet og delta i valg. Samer som er statsborgere i andre nordiske land kan registrere seg i valgmanntallet dersom de den 30. juni i valgåret står innført i folkeregisteret som bosatt i Norge. Samer som ikke er fra et nordisk land, kan registrere seg i valgmanntallet dersom de har stått innført i folkeregisteret som bosatt i Norge de tre siste årene før valgdagen.
Alle som avgir erklæring om at de oppfatter seg selv som same, og som enten har samisk som hjemmespråk, eller har eller har hatt forelder, besteforelder eller oldeforelder med samisk som hjemmespråk (språk som ble snakket hjemme), eller er barn av person som står eller har stått i manntallet, kan kreve seg innført i valgmanntallet.
Valgmanntallet er knyttet til folkeregisteret. Det er den folkeregistrerte adressen 30. juni 2009 som registreres i valgmanntallet, og som brukes ved sametingsvalget 2009. Samer innført i valgmanntallet tidligere behøver ikke registrere seg på nytt.

Sametingets valgnemnd

Sametingets valgnemnd har ansvar for forberedelse og avvikling av sametingsvalget. Nemnden består av minimum fem medlemmer med varamedlemmer med stemmerett ved sametingsvalget. 
Nemndens oppgaver er å godkjenne søknader om registrering av samepolitisk organisasjon, ta imot og godkjenne oppdatert informasjon fra registrerte og godkjente organisasjoner og behandle listeforslag fra organisasjoner som ønsker å stille til valg.

Sverige

Valg til Sametinget har vært avholdt hvert fjerde år siden 1993. Det siste valget ble avholdt 19. mai 2013.
For stemmerett kreves registrering i særskilt manntall. I dette tas opp den same som har meldt seg til valgnemnden og som er svensk statsborger og som på valgdagen har fylt eller fyller 18 år, eller er utenlandsk same og har vært folkeregistrert i Sverige i tre påfølgende år før valgdagen.
For å anses som same i valgmanntalløyemed kreves at en person dels anser seg å være same, og dels enten selv har eller har hatt samisk som språk i hjemmet, eller har noen forelder eller besteforelder som har eller har hatt samisk som språk i hjemmet, eller har en forelder som er eller har vært opptatt i valgmanntallet til Sametinget.
Afrikamesterskapet i friidrett 1982

Afrikamesterskapet i friidrett 1982 var det andre Afrikamesterkapet i friidrett, det ble avviklet i Kairo i Egypt. Det var 23 øvelser for menn og 16 for damer ogdet var 297 utøvere fra 18 nasjoner som deltok. Kenya ble beste nasjon med 12 gullmedaljer.
Captive

Om filmen

Filmen er basert på boken An Unlikely Angel av Ashley Smith, som igjen er basert på hennes egne virkelige opplevelser. Den har kinopremiere i USA 18. september 2015, mens den foreløpig ikke har fått noen dato i Norge.

Handling

En singel mor som sliter med dopavhengighet blir tilfeldigvis tatt som gissel i hennes egen leilighet av en mann som er på rømmen fra loven etter å ha brutt seg ut av fengsel og så myrdet dommeren som behandlet saken hans.
Völklingen-Fenne kraftverk

Völklingen-Fenne kraftverk er et varmekraftverk i delstaten Saarland i det vestre Tyskland. Det har en installert produksjonskapasitet på 407 MW, fordelt på 2 blokker levert av Siemens.
Anlegget ble påbegynt omkring 1980 og stod ferdig i 1989. Brenselkilden er kull. Operatør er energiselskapet STEAG AG.
Baneheiveien

Baneheiveien (1–23) er en boligvei i bydelen Grim/Dalane i Kristiansand. 14 eiendommer er matrikulert til veien. Den har sitt løp ca 400 meter langs Baneheias sørvestside fra Setesdalsveien til Wergelandsveien. Derfor er bare veiens vestside bebygd. Den sørligste delen er gang-/sykkelvei og adkomst med bil må derfor skje via Wergelandsveien.
Dovre prestegård

Dovre prestegård er Skjelstad gård, som ble prestegård idet Dovre prestegjeld ble opprettet i 1860. Gården ligger høyt oppe i fjellsiden et stykke nord for kirken.
Gården har fem bygninger med fredet eksteriør, deriblant det laftede våningshuset på halvannen etasje, som ble oppført mellom 1863 og 1870. Også låve, stall, fjøs og stabbur er oppført før 1899. Bygningene har gjennomgått betydelige endringer gjennom årene, men anses likevel å utgjøre et helhetlig kulturmiljø.
Nabogården på den andre siden av elven Einbugga er Tofte, der det skal ha stått et kapell som gjerne regnes som første inkarnasjon av Dovre kirke.
Wushaoling

Wushaoling eller Wushaofjellet (乌鞘岭;  pinyin: Wūshāolǐng) er en landformasjon i provinsen  Gansu i Folkerepublikken Kina, med betydelige elementer av ren ørken på sin nordhelling.
Fjellet har vært en barriere for ferdsel siden den kinesiske antikken, da den nordlige silkeveien fant en passasje gjkennom landskapet. Vesthellingen av  Wushaoling kombineert med de tilliggende hellingene av Lanshan-fjellet har en stor andel av den Kinas rene ørkensand. Ørkenspredning innebærer at dette ørkenlandskapet bare øker over tid.
Rør-i-rør systemet

Et rør-i-rør system er utviklet for å tilfredsstille de tekniske forskriftene til plan- og bygningsloven, som stiller funksjonskrav om utskiftbar og vannskadesikker framføring av vannrør i boliger. Det kom i 1995, og det er et krav om at det skal installeres i alle nye hus som blir bygget, og at det i praksis er det systemet som skal brukes. Et slikt system består av fire hovedkomponenter; et indre vannrør, et ytre varerør, veggbokser og et fordelerskap.

Hvordan fungerer systemet?

Vannet renner gjennom det indre vannrøret, som er omsluttet av det ytre varerøret. Deretter legger man rør-i-rør tilbake til et sentralt plassert fordelerskap. I dette skapet ligger rørene til alle boligens tappesteder samlet på ett sted. Ved eventuelle skader og lekkasjer på vannrør, skal varerørene sikre at lekkasjevannet blir sikkert bortledet til fordelerskapet, før det synliggjøres og går videre til rom med sluk i gulvet. Det er en fordel om det ligger en føler fra en automatisk vannstoppventil i området, som stenger vanntilførselen. Ved synlige lekkasjer skal det også være en lett tilgjengelig hovedavstengingsventil, som skal stoppe all vanntilførsel i rørene. 
På grunn av måten dette er koblet sammen er det mulig å trekke ut og skifte vannrørene uten at vegger eller dører må brytes opp. Det er viktig at varerør klamres godt slik at de sitter fast til bygningskonstruksjonen, men ikke slik at de skades. Dette er helt avgjørende for hvor lett det er å skifte vannrørene. Klamringen bør utføres nær veggbokser og fordelerskap. God klamring av fordelere i fordelerskapet er også viktig for å unngå trykkstøt ved hurtig avstenging av tappearmaturen. Ved installasjon av rør-i-rør systemer anbefales det å bruke trykkstøtdempende armaturer, på den måten unngår man trykkstøt.
Marianne Edvardsen

Karriere

Edvardsen ble utdannet i figurteater ved Riksteatrets dukketeaterskole. Hun opplyste selv i et intervju at hun allerede i barndommen hadde bestemt seg for å arbeide med dukketeater, etter å ha blitt kjent med Kjersti Germeten som bodde i nabolaget.
Etter utdannelsen var Edvardsen ansatt ved Riksteatret i 20 år. Hun ble ansatt ved Oslo Nye Teaters dukketeater i 1998. Etter hvert ble hun kunstnerisk koordinator ved Oslo Nye.
Ved Oslo Nye hadde hun et nært samarbeid med Kjersti Germeten, inntil Germeten døde i 2004. De to startet et prosjekt kalt Babyteater, med forestillinger for barn under tre år. Dette var et nybrottsarbeid som ble en stor suksess for teateret. Edvardsen og Germeten utarbeidet også forestillingen Oksen Ferdinand sammen. Dette stykket var basert på Munro Leafs amerikanske klassiker Historien om Ferdinand, som utkom under andre verdenskrig.
Ringerike prosti

Ringerike prosti er et geografisk, administrativt område i Den norske kirke som omfatter 11 sogn (menigheter) i Ringeriksregionen.

Historie

Ringerike prosti ligger under Tunsberg bispedømme, men har tidligere tilhørt både Oslo bispedømme og Hamar bispedømme. Geografisk omfatter prostiet kommunene Hole og Ringerike i Buskerud fylke.
Da Hamar bispedømme ble opprettet i 1153 ble alle kirkene på Ringerike lagt til dette bispesetet. Etter reformasjonen i 1536/1537 inngikk imidlertid Hamar som eget bispedømme, og kirkene på Ringerike ble lagt til Oslo bispedømme, som kom under kongens styre fra 1541. Fra da av og fram mot 1736 var Hadeland, Ringerike og Toten ett prosti.
Før 1631 hadde Hallingdal og Valdres prosti tilhørt Stavanger bispedømme, men et makeskifte den 10. april dette året førte til at dette nå kom inn under bispen i Oslo. Prostiet fortsatte imidlertid uforandret en tid.
Da Hamar bispedømme ble gjenopprettet i 1864 ble Ringerike og Hallingdal værende under Oslo, der Ringerike og Hallingdal prosti ble dannet. I 1914 ble imidlertid Hallingdal og Ringerike skilt i hvert sitt prosti, og slik er det fortsatt. Da Tunsberg bispedømme ble opprettet fra 1948, etter et Odelstingvedtak den 24. november 1947, ble både Hallingdal og Ringerike lagt dit.

Proster i Ringerike

Tidligere var det slik at den mest erfarne sognepresten automatisk også ble prost, men fra 1990 ble prosteembedet lagt fast til Hønefoss prestegjeld, der Hønefoss kirke fra da av ble fast prostesete. Tidligere var det som oftest Norderhov kirke som var prostesete, siden denne kirken gjennom årene har vært den mest betydningsfulle av kirkene i Ringeriksregionen.

Ny ordning

Jan Otto Myrseth (f. 1957) ble i statsråd utnevnt til ny prost i Ringerike fredag den 17. desember 2004. Da han ble innsatt søndag 24. april 2005 var det imidlertid ikke som sogneprest i Hønefoss prestegjeld, slik vanlig var tidligere. Etter ny ordning for Den norske kirke fungerer prostene heretter kun som øverste kirkelige leder i prostiet.

Nåværende prost

Kristin Moen Saxegaard (f. 1967) avla teologisk embetseksamen høsten 1993 og praktisk-teologisk eksamen høsten 1994. I 2008 ble hun vigslet til prest og samme året tildelt graden Philosophiae Doctor. Fra 2008 har hun vært førsteamanuensis ved Det teologiske menighetsfakultet og vikarprest i Follo, dessuten fra 2010 rådgiver ved Det Norske Bibelselskap. 5. november 2010 ble hun utnevnt til prost i Ringerike prosti.
VM i turn 1993

Det 28. verdensmesterskapet i turn ble arrangert 12. til 18. april 1993, i Birmingham i Storbritannia.
Spektroskopi

Spektroskopi er en fellesbetegnelse på målemetoder som baserer seg på at atomer kan ta opp og sende fra seg elektromagnetisk energi. Grunnstoffer kan identifiseres fordi hvert grunnstoff har sin egen karakteristikk over hvilke bølgelengder av elektromagnetisk stråling stoffet kan ta opp eller sende fra seg.
Ved spektroskopi ser observatøren lysets spektrum, altså et bilde av lysets spektrallinjer. Hvis dette bildet registreres på f.eks. film eller bildebrikke, betegnes prosessen som spektrografi, og det blir mulig å registrere ikke bare synlig lys, men også ultrafiolett og infrarødt lys. Også bølgelengder utenfor lysets - fra gammastråling til radiobølger - kan spektralanalyseres med spektrografer.
Spektroskopi brukes innen kjemiske analyser og astronomi.
Parabrimus

Utseende

Middelsstore (ca. 20 millimeter), svarte trebukker. Antennene er lange og kraftige. Pronotum er forholdsvis langt med en pigg midt på hver side. Dekkvingene er hvelvede, bredest omtrent på midten.

Levevis

Disse billene har larver som lever i død ved av løvtrær, ofte like under barken.

Utbredelse

Artene er utbredt i Sør-Afrika.
Café Guerbois

Café Guerbois i Grande Rue des Batignolles 11-13 (i dag: Avenue de Clichy 9) i det 17. arrondissement i Paris var et møtested for diskusjoner og planlegging blant kunstnere, forfattere og kunstelskere – bohèmes, forskjellig fra bourgeoisie.
Gruppens samlende skikkelse var Édouard Manet, og møttes på caféen vanligvis på søndager og torsdager.
Émile Zola, Frédéric Bazille, Louis Edmond Duranty, Henri Fantin-Latour, Edgar Degas, Claude Monet, Pierre-Auguste Renoir og Alfred Sisley var ofte med på samtalene. Noen ganger var også Paul Cézanne og Camille Pissarro med dem. Gruppen ble noen ganger kalt Batignollesgruppen og mange av deltakerne var tilknyttet impresjonismen.
Konversasjonene var ofte ildfulle. En kveld, i februar 1870, gikk ting så langt at Manet, som var krenket av en anmeldelse skrevet av Duranty, såret Duranty i en duell. Såret var ikke dødelig, og de to forble venner.
Café Guerbois finnes ikke lenger.
Amitābhasūtraen

Amitābhasūtraen (sanskrit: Āryasukhāvatīvyūhanāmamahāyānasūtra og Amitābhasūtra, tibetansk: འཕགས་པ་བདེ་བ་ཅན་གྱི་བཀོད་པ་ཞེས་བྱ་བ་ཐེག་པ་ཆེན་པོའི་མདོ།, Wylie: ’phags pa bde ba can gyi bkod pa zhes bya ba theg pa chen po’i mdo, tradisjonell kinesisk: 阿彌陀經, pīnyīn: Āmítuó jīng, japansk: 阿弥陀経, hepburn: Amidakyō, vietnamesisk: A di đà kinh) er en hellig tekst i mahāyānabuddhismen. Den er en av tre grunnleggende tekster som blir lest og oppskattet innenfor retningen Det rene land.
Tittelen henspiller på Amitābha, «det grenseløse lysets Buddha», som er en av de fem dhyānibuddhaer innenfor Vajrayāna eller esoterisk buddhisme. Teksten utgir seg for å være talt av Buddha foran en forsamling i Jetahulen i den historiske byen Śrāvastī, hvor han henvender seg til sin disippel Śāriputra. Først beskrives det rene land Sukhāvatī i vest, som er uten lidelse, sykdom eller død. Deretter fortelles det om Amitābha som opprettet dette landet, og til slutt hvordan man blir gjenfødt der.
Teksten er svært kort og opptar bare noen få sider. Den kalles også den lille sūtra om det rene land (sukhāvatīvyūhasūtra), i kontrast til den «store» sūtraen – Sūtraen om evig liv, som gir en mer inngående beskrivelse av det rene land. Innenfor de japanske retningene Jōdo-shū og Jōdo Shinshū, såvel som i Zen, blir Amitābhasūtraen gjerne lest om kveldene som en hellig handling. I Kina, Korea og Japan blir den ofte lest høyt i begravelser, i håp om at den vil nå frem til sjelen til den avdøde.
Teksten er kjent i flere eksemplarer på sanskrit, i form av manuskripter på palmeblader fra Nepal og Japan. Det er bevart to oversettelser fra sanskrit til kinesisk. Den første ble foretatt av den sentralasiatiske munken Kumārajīva i året 402 e.Kr. Den andre ble foretatt av den kinesiske munken Xuánzàng i året 650 e.Kr. I den kinesiske buddhistiske kanon nevnes en tredje oversettelse av den indiske munken Guņabhadra fra året 455 e.Kr. som ikke lenger var bevart i år 730 e.Kr. En oversettelse fra sanskrit til tibetansk i den tibetanske buddhistiske kanon ble foretatt av Dānaśīla og Yeshé Dé mellom 878 og 901 e.Kr., og ligner svært mye på Xuánzàngs kinesiske utgave.
Amitābhasūtraen ble første gang oversatt til et europeisk språk (engelsk) av den tyske orientalisten Max Friedrich Müller, og publisert i 1883.
Meteorologiåret 2012

Oktober

Orkanen Sandy raste over Jamaica, Cuba, Bahamas, Haiti, Den dominikanske republikk og det sørøstre USA, og som traff østkysten av USA igjen den 29. oktober 2012, da med betydelig sterkere kraft enn tidligere under sitt forløp. Orkanen ble også en periode kalt «Frankenstorm» fordi man antok at den ville treffe nordøstlige USAs storbyer på halloween.
Hekseprosessene i hertugdømmet Westfalen

Hekseprosessene i hertugdømmet Westfalen var hekseprosesser som fant sted i det til Kurköln hørende hertugdømmet Westfalen fra 1521 til 1728. Spesielt i første halvdel av 1600-tallet var man der vitne til en bølge av forfølgelser. På denne tiden var Westfalen sentrum for hekseprosessene i hele Nordvesttyskland, det tysk-romerske rike og dermed også i Europa.
Den første bevarte nedskrevne prosessen fant sted i Winterberg i 1521. Den første store prosessen med flere anklagede fant sted i byen Kallenhardt i 1573 og 1574. Den første bølgen av prosesser fant sted omkring 1590. Spesielt nidkjære i dette vanviddet var kurfyrsten og erkebiskopen av Köln, Ferdinand von Bayern, og hans Landdrost Friedrich von Fürstenberg. Foruten å innføre en spesiell forordning for hekseforfølgelser, ble det også innsatt spesielle kommissærer for Landsherrene, som på en særdeles hensynsløs måte forfulgte såkalte «trollkyndige». Hekseprosessenes høydepunkt i hertugdømmet såvel som i riket ellers, var i tiden fra 1628 til 1630. Minst 880 personer ble henrettet i disse tre årene. Spesielt høye var tallene i Amt Balve med 280 henrettede. Etter at prosessbølgen hadde dabbet av, var det rundt 1655 enda en gang tallrike rettssaker. De to siste dødsdommene ble avsagte i Geseke (1708) og Winterberg (1728). Den siste prosessen fant sted i Brilon i 1730, og endte med frifinnelse.
Angrepet på German Flatts i 1757

Åtaket på German Flatts skjedde den 12. november 1757 under den franske og indianske krigen da et kompani av franske og indianske soldater i den britiske provinsen New York gikk til angrep på en bebyggelse. De tok mange kvinner og barn til fange. Siden 1788 har landsbyen blitt kalt Herkimer i New York og ikke German Flatts.

Bakgrunn

Felttoget i 1757 hadde vært suksessrikt for myndighetene i Ny-Frankrike. Britene hadde gjort et mislykket raid mot Louisbourg og franskmennene hadde vunnet ved Fort William Henry. Guvernøren i Ny-Frankrike, Marquis de Vaudreuil, hadde forsøkt å overbevise tyske nybyggere i Mohawk River-dalen om å støtte franskmennene. Da de ikke støttet franskmennene i angrepet på Fort William Henry i august, sendte Vaudreuil en ekspedisjon til bebyggelsen German Flatts.
Vaudreuil samlet en styrke på rundt 300 mann ved Lachine kommandert av François-Marie Picoté de Belestre. 20. oktober satte kompaniet ut fra Lachine og reiste opp St. Lawrence-elven og langs bredden av Ontariosjøen til munningen av Oswego River hvor franskmennene vant et annet slag i 1756. Derfra reiste de opp elvene Oneida Carry til Mohawk River hvor elvene møtes og så til German Flatts. De nådde bebyggelsen 11. november.
German Flatts besto på denne tiden av 30 hus og om lag 300 innbyggere, med fem forskansede blokkhus. Innbyggerne hadde fått advarsel av de vennligstilte Oneidaene om et angrep, men de hadde ikke gjort forberedelser.

Angrepet

Den 12. november 1757 rundt kl. 03:00 satte Belestre i gang et angrep på German Flatts fra åsene nord for landsbyen. De fem blokkhusene ble raskt omringet. Førti mennesker ble drept og alle bygningene ble ødelagt. Mer enn 100 av innbyggerne, hovedsakelig kvinner og barn, ble tatt til fange og ført tilbake til Montréal. Noen av innbyggerne flyktet over Mohawk til Fort Herkimer hvor de var trygge. Kommandanten i fortet sendte ut femti menn, men de trakk seg tilbake etter et kort trefning med styrken til Belestre. Dagen etter forlot Belestre stedet med kanoer og fanger og plyndret gods. Han kom tilbake til Montréal den 20. november.

Ettervirkning

Nyhetene nådde Schenectady dagen etter angrepet. General George Howe reiste umiddelbart opp elven med et regiment, men fant intet annet enn ruiner.
De fleste av fangene ble frigitt. De tyske nybyggjarene vendte gradvis tilbake og bygde opp i gjen landsbyen. Den ble angrepet på nytt i 1778 under den amerikanske selvstendighetskrigen.